# Candida albicans

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

קנדידה אלביקנס
מיון מדעי
ממלכה: | פטריות
מערכה: | Ascomycota
מחלקה: | Ascomycetes
סדרה: | Saccharomycetales
משפחה: | Saccharomycetaceae
סוג: | קנדידה
מין: | קנדידה אלביקנס
שם מדעי
Candida albicans

קנדידה אלביקנס (Candida albicans) היא מין של קנדידה, סוג של שמר (פטרייה) דיפלואידי. קנדידה אלביקנס היא גורם לזיהום מזדמן בבני אדם, לרוב בחלל הפה ובווגינה. במצב פתוגני כפטרת, היא התגלתה כגורם חשוב בתחלואה ומוות במחלות כשל חיסוני (כגון איידס וסרטן). בצורה רגילה, קנדידה אלביקנס קיימת ב-80% מהאוכלוסייה, וברוב הפעוטות מיד עם היוולדם, ושוכנת בעיקר בחלל הפה והמעי, ללא השפעות מזיקות. ריבוי יתר של קנדידה, גורם להפרשת רעלנים מוגברת - קנדידזיס, אשר יכול להתרחש גם בדם ובפות. קנדידזיס מתרפא בקלות בחולים בעלי מערכת חיסון תקינה.

המעבר של הקנדידה מהמצב הרגיל למצב הפתוגני מתרחש בתהליך המזכיר דימורפיזם, אשר נקראשחלוף פנוטיפי (phenotypic switching) ושבו מורפולוגיות תאיות שונות. עדיין לא ברור אם שחלוף זה מתרחש בצורה ספונטנית או בתגובה לשינוי סביבתי כלשהו.

תנאי המחייה במעי מתאימים במיוחד לקנדידה ולכן היא שוהה שם לרוב, צורכת חומרים שונים - סוכרים, אלכוהול, פטריות, לחם ועוד ומפרישה אחרים.

## [עריכה] הגנום של קנדידה אלביקנס

בהיותו גורם פתוגני חשוב, הגנום של קנדידה אלביקנס נחקר רבות, ונעשו השוואות רבות בינו לבין שמרים נחקרים אחרים - שמר האפייה ושמר הביקוע. אחד המאפיינים המעניינים אשר נמצאו בגנום הוא ריבוי השינויים המבניים בכרומוזומים של הקנדידה, אשר יוצרים מגוון גנוטיפי רחב. אלה כוללים הרחבה וצמצום של מספר הרצפים החוזרניים, טרנסלוקציות כרומוזומליות, מחיקות וטריזומיה בכרומוזומים מסוימים. שינויים אלה גורמים גם לשינויים בפנוטיפ ובכך תורמים לאדפטציה של הקנדידה לתנאי סביבה משתנים.

הבהרה: המידע בוויקיפדיה אינו מהווה ייעוץ רפואי.

מקור: http://he.wikipedia.org../../../c/a/n/Candida_albicans.html

קטגוריה: פטריות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Français
- Magyar
- Italiano
- Nederlands
- Português
- Türkçe